ai4bharat/Pralekha huggingface dataset:
इलेक्ट्रानिक्स एवं आईटी मंत्रालय
भारतीय विशिष्ट पहचान प्राधिकरण ‘शिकायत निवारण सूचकांक’ में लगातार तीसरे महीने अव्वल रहा
उपयोगकर्ताओं के बेहतर अनुभव के लिए नए चैटबॉट 'आधार मित्र' की शुरुआत की गई
भारतीय विशिष्ट पहचान प्राधिकरण  को प्रशासनिक सुधार और लोक शिकायत विभाग  द्वारा प्रकाशित अक्टूबर 2022 माह की रैंकिंग रिपोर्ट में लोक शिकायतों के समाधान के लिए एक बार फिर सभी समूह 'अ' के मंत्रालयों, विभागों एवं स्वायत्त निकायों में शीर्ष स्थान पर रखा गया है। यह लगातार तीसरा महीना है, जब भारतीय विशिष्ट पहचान प्राधिकरण ने इस रैंकिंग में सर्वोच्च स्थान प्राप्त किया है।
यूआईडीएआई ने उपयोगकर्ताओं के अनुभव को और बेहतर बनाने के लिए अपना नया आर्टिफिशियल इन्टेलिजन्स/मशीन लर्निंग पर आधारित चैटबॉट 'आधार मित्र' भी प्रारंभ किया है। नया चैटबॉट उन्नत सुविधाओं के साथ कार्य करता है, इसकी प्रमुख विशेषताओं में आधार नामांकन/अद्यतन स्थिति की जांच, आधार पीवीसी कार्ड की स्थिति को ट्रैक करना तथा नामांकन केंद्र स्थल की जानकारी आदि शामिल हैं। उपयोगकर्ता इसके माध्यम से अपनी शिकायतें दर्ज करा सकते हैं और आधार मित्र का इस्तेमाल करके उन्हें ट्रैक भी कर सकते हैं।
भारतीय विशिष्ट पहचान प्राधिकरण के पास एक मजबूत शिकायत निवारण तंत्र मौजूद है, जिसमें यूआईडीएआई का मुख्यालय, इसके क्षेत्रीय कार्यालय, प्रौद्योगिकी केंद्र और अन्य सम्बद्ध भागीदार संपर्क केंद्र भी शामिल हैं। यूआईडीएआई जीवनयापन में सरलता और व्यापार करने में सुगमता दोनों के लिए एक सूत्रधार रहा है और यह आधार धारकों के अनुभव को अधिक बेहतर बनाने के लिए लगातार प्रयास कर रहा है।
एक समन्वय प्रणाली यूआईडीएआई को एक सप्ताह के भीतर लगभग 92 प्रतिशत सीआरएम शिकायतों का समाधान उपलब्ध कराने में सक्षम बना रही है।
यूआईडीएआई लोगों के जीवन की सुगमता को काफी आसान बना रहा है। यह अपने शिकायत निवारण तंत्र को और अधिक मजबूत करने के लिए प्रतिबद्ध है। यूआईडीएआई धीरे-धीरे अत्याधुनिक ओपन-सोर्स ग्राहक संबंध प्रबंधन समाधान उपलब्ध करा रहा है। नए ग्राहक संबंध प्रबंधन  समाधान को लोगों के बीच यूआईडीएआई के सेवा वितरण को बढ़ाने के लिए उन्नत सुविधाओं के साथ तैयार किया गया है।
नए ग्राहक संबंध प्रबंधन  समाधान में फोन कॉल, ई-मेल, चैटबॉट, वेब पोर्टल, सोशल मीडिया, पत्राचार और वॉक-इन जैसे मल्टी-चैनलों द्वारा सहायता उपलब्ध कराने की क्षमता है। इनकी सहायता से शिकायतों को दर्ज किया जा सकता है, उन्हें ट्रैक किया जा सकता है और प्रभावी ढंग से उनका हल भी निकाला जा सकता है।
रसायन एवं उर्वरक मंत्रालय
जन औषधि दिवस सप्ताह का चौथा दिन आज मनाया गया
'सुविधा से सम्मान' विषय पर विशेष जागरूकता कार्यक्रम का आयोजन
2000 से अधिक वितरण शिविरों में एक लाख से अधिक सुविधा स्वच्छता पैकेट निशुल्क वितरित किए गए
जनऔषधि दिवस सप्ताह 2021 का उत्सव 1 मार्च से 7 मार्च तक
जन औषधि दिवस 2021 सप्ताह का चौथा दिन आज "सुविधा से सम्मान" विषय पर मनाया गया । इस अवसर पर टीम बीपीपीआई, जन औषधि मित्र और जन औषधि केंद्र मालिकों ने गतिविधियों में भाग लिया तथा महिलाओं को सैनिटरी पैड के उपयोग के बारे में जागरूक करने के लिए शिविरों का आयोजन किया । प्रधानमंत्री भारतीय जनऔषधि परियोजना के अंतर्गत 2000 से अधिक स्थानों पर सुविधा सेनेटरी नैपकिन के लिए निशुल्क वितरण शिविर आयोजित किए गए और महिलाओं को 1,00,000 से अधिक सुविधा सैनिटरी नैपकिन के पैकेट निशुल्क वितरित किए गए ।
जन औषधि सुविधा सैनिटरी पैड्स को भारत की महिलाओं के लिए अधिक किफायती और सुलभ बनाने के लिए भारत सरकार ने देश भर के सभी जन औषधि केंद्रों के माध्यम से इन पैडों को केवल 1 रुपये प्रति पैड की दर से उपलब्ध कराने का फैसला किया । संशोधित दरों के साथ सुविधा सेनेटरी नैपकिन का शुभारंभ रसायन एवं उर्वरक मंत्री श्री डी वी सदानंद गौड़ा और जहाजरानी राज्य मंत्री  और रसायन एवं उर्वरक राज्य मंत्री श्री मनसुख मंडविया ने किया । दिनांक 28 फरवरी, 2021 तक प्रधानमंत्री भारतीय जनाधिकार केंद्रों पर 11.18 करोड़ से अधिक पैड बेचे जा चुके हैं ।
प्रधानमंत्री भारतीय जनऔषधि परियोजना  की कार्यान्वयन एजेंसी फार्मा पीएसयू ऑफ इंडिया  दिनांक 7 मार्च, 2021 को "सेवा भी - रोजगार भी" विषय के साथ तीसरा जनऔषधि दिवस मना रही है । बीपीपीआई ने देश भर में हेल्थ चेकअप कैंप, जन औषधि परिचर्चा, टीच देम यंग, सुविधा से सम्मान आदि विभिन्न गतिविधियों का आयोजन कर दिनांक 1 मार्च से जन औषधि दिवस सप्ताह मनाना शुरू किया । दिनांक 1 मार्च 2021 से समारोह की शुरुआत करते हुए जन औषधि केंद्र के मालिकों ने स्वास्थ्य जांच शिविरों का आयोजन किया जिसमें रक्तचाप की जांच, शुगर लेवल चेकअप, निशुल्क डॉक्टरी परामर्श, निशुल्क दवा वितरण आदि की व्यवस्था की गई ।
सड़क परिवहन एवं राजमार्ग मंत्रालय
श्री नितिन गडकरी ने कहा कि जीएसटी वर्ष 2025 तक पांच ट्रिलियन डॉलर की भारतीय अर्थव्यवस्था के विज़न को प्राप्त करने में मदद करेगा, उन्होंने वित्तीय ऑडिट के साथ-साथ कार्य प्रदर्शन ऑडिट किये जाने का भी आह्वान किया
सड़क परिवहन, राजमार्ग तथा सूक्ष्म, लघु और मध्यम उद्यम मंत्री श्री नितिन गडकरी ने कहा कि वस्तु एवं सेवा कर  2025 तक पांच ट्रिलियन डॉलर की भारतीय अर्थव्यवस्था के विज़न को प्राप्त करने में मदद करेगा। जीएसटी दिवस पर दि इंस्टीटय़ूट ऑफ कॉस्ट अकाउंटेंट्स ऑफ इंडिया द्वारा ‘जीएसटी की यात्रा और आगे की राह’ विषय पर आयोजित वेबिनार को संबोधित करते हुए उन्होंने कहा कि जीएसटी की स्थापना "एक राष्ट्र, एक बाजार, एक कर" की भावना पर हुई थी। इससे मौजूदा व्याप्त महामारी की स्थिति के बावजूद व्यापार और उद्योग को बहुत मदद मिली और आगे भी मदद मिलेगी। श्री गडकरी ने कहा कि वस्तु और सेवा कर 1 जुलाई 2017 से लागू किया गया था और इसने अपने कार्यान्वयन के चार साल पूरे कर लिए हैं। इन चार वर्षों के दौरान व्यापार करने के तौर-तरीकों में उल्लेखनीय परिवर्तन देखने को मिला है।
श्री गडकरी ने कहा कि डिजिटलीकरण और सूचना प्रौद्योगिकी को बहुत महत्वपूर्ण भूमिका निभानी है। उन्होंने कहा कि पारदर्शी और समयबद्ध निर्णय लेने की प्रक्रिया के लिए वित्तीय ऑडिट के साथ-साथ कार्य प्रदर्शन ऑडिट भी बहुत महत्वपूर्ण है। सूक्ष्म, लघु और मध्यम उद्यम  के सामने आ रही समस्याओं का जिक्र करते हुए उन्होंने कहा कि भुगतान में देरी चिंता का मुख्य कारण है जिसे हल किया जाना है।
उन्होंने कहा कि हालांकि जीएसटी ने चार साल पूरे कर लिए हैं, लेकिन इसमें अभी भी सुधार की गुंजाइश है। श्री गडकरी ने कहा कि सभी हितधारकों से सहयोग, समन्वय, संचार और सुधार की आवश्यकता है।
श्री गडकरी ने नये विषयों को फिर से सीखने के लिए दि इंस्टीटय़ूट ऑफ कॉस्ट अकाउंटेंट्स ऑफ इंडिया द्वारा पूरे देश में विभिन्न हितधारकों के लिए नियमित रूप से आयोजित किेये जा रहे वेबिनारों, सेमिनारों और विभिन्न पाठ्यक्रम आयोजित करने के लिए इस संस्थान की सराहना की, क्योंकि ये नये विषय नये सामान्य माहौल में अस्तित्व के लिए समय की जरूरत बन गए हैं।
कार्यक्रम का लिंक : https://youtu.be/83c7SBwegX0
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 12.89 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
12,89,73,380
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 12.89 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री 26 दिसंबर को आयुष्मान भारत पीएम-जेएवाई सेहत की शुरुआत करेंगे, योजना में जम्मू एवं कश्मीर के सभी निवासियों को शामिल किया जाएगा
प्रधानमंत्री श्री नरेन्द्र मोदी 26 दिसंबर, 2020 को दोपहर 12 बजे वीडियो कॉन्फ्रेंसिंग के माध्यम से केंद्रशासित प्रदेश जम्मू-कश्मीर में आयुष्मान भारत पीएम-जेएवाई सेहत की शुरुआत करेंगे, योजना में जम्मू एवं कश्मीर के सभी निवासियों को शामिल किया जाएगा । यह योजना सार्वभौमिक स्वास्थ्य कवरेज सुनिश्चित करेगी और वित्तीय जोखिम संरक्षण उपलब्ध कराने के साथ ही इसके जरिए सभी व्यक्तियों और समुदायों को गुणवत्तापूर्ण व सस्ती आवश्यक स्वास्थ्य सेवाएं सुनिश्चित की जाएंगी। इस अवसर पर केंद्रीय गृह मंत्री और जम्मू-कश्मीर के उप-राज्यपाल भी उपस्थित रहेंगे।
यह योजना जम्मू-कश्मीर केंद्रशासित प्रदेश में रहने वाले सभी लोगों को मुफ्त बीमा कवर प्रदान करती है। इसके अंतर्गत जम्मू-कश्मीर के सभी निवासियों को फ्लोटर बेसिस पर 5 लाख रुपये प्रति परिवार वित्तीय कवर उपलब्ध कराया जाएगा। पीएम-जेएवाई के परिचालन विस्तार से 15 लाख  अतिरिक्त परिवारों को लाभ होगा। यह योजना बीमा मोड पर पीएम-जेएवाई के साथ मिलकर संचालित होगी। इस योजना का लाभ पूरे देश में कहीं भी उठाया जा सकता है। पीएम-जेएवाई योजना के तहत सूचीबद्ध अस्पताल इस योजना के तहत भी सेवाएं प्रदान करेंगे।
सार्वभौमिक स्वास्थ्य कवरेज हासिल करना
सार्वभौमिक स्वास्थ्य कवरेज  में स्वास्थ्य संवर्धन से लेकर रोकथाम, उपचार, पुनर्वास और आवश्यक, गुणवत्तापूर्ण स्वास्थ्य सेवाओं का पूरा स्पेक्ट्रम और चिकित्सकीय देखभाल शामिल है। इसके माध्यम से सेवाओं तक सभी की पहुंच होती है, लोगों को अपनी जेब से स्वास्थ्य सेवाओं के लिए भुगतान करने की जरूरत नहीं पड़ती है और इलाज के चलते लोगों के गरीबी के दलदल में फंसने का जोखिम कम करता है। आयुष्मान भारत कार्यक्रम, इसके दो स्तंभों- स्वास्थ्य और कल्याण केंद्रों और प्रधानमंत्री जन आरोग्य योजना- के तहत सार्वभौमिक स्वास्थ्य कवरेज हासिल करने की परिकल्पना की गई है।
शिक्षा मंत्रालय
राष्ट्रीय अध्यापक शिक्षा परिषद ने परामर्श के राष्ट्रीय मिशन को लागू करने के लिए 31 मई और 1 जून, 2023 को 60 परामर्शदाताओं के लिए 2 दिवसीय क्षमता निर्माण कार्यशाला का आयोजन किया
राष्ट्रीय शिक्षा नीति  2020 में की गई परिकल्पना के अनुसार स्कूल के शिक्षकों को परामर्श प्रदान करने और उनके निरंतर व्यावसायिक विकास को सुनिश्चित करने के इच्छुक उत्कृष्ट पेशेवरों के एक बड़े पूल के निर्माण के बारे में परामर्श के लिए राष्ट्रीय मिशन  का गठन किया गया है। ये सशक्त उपदेशक, परामर्शदाता और संरक्षक की उम्र या स्थिति की परवाह किए बिना, हमारे राष्ट्र के 21वीं सदी के विकास लक्ष्यों को साकार करने में योगदान देंगे। राष्ट्रीय अध्यापक शिक्षा परिषद  ने 29 जुलाई, 2022 को देश भर के चयनित 30 केंद्रीय विद्यालयों  में प्रयोगिक रूप में परामर्श के लिए राष्ट्रीय मिशन  को शुरू किया था।
राष्ट्रीय अध्यापक शिक्षा परिषद  ने परामर्श के लिए राष्ट्रीय मिशन  के प्रभावी कार्यान्वयन के लिए 31 मई और 1 जून 2023 को 60 उपदेशकों के लिए 2 दिवसीय क्षमता निर्माण कार्यशाला आयोजित की है ताकि आवश्यक परामर्श कौशल और प्रौद्योगिकियों के साथ शिक्षकों को गुणवत्तापूर्ण पेशेवर सहायता प्रदान की जा सके। राष्ट्रीय अध्यापक शिक्षा परिषद  के अध्यक्ष प्रो. योगेश सिंह ने मुख्य अतिथि के रूप में दो दिवसीय कार्यशाला में उपस्थित गणमान्य व्यक्तियों और परामर्शदाताओं को संबोधित किया। उन्होंने राष्ट्रीय अध्यापक शिक्षा परिषद  की सदस्य सचिव सुश्री केसांग वाई शेरपा की उपस्थिति में परामर्श के लिए राष्ट्रीय मिशन  के वेब पोर्टल का भी शुभारंभ किया, किया, ताकि समकालिक और अतुल्यकालिक विधियों का उपयोग करके परामर्श सत्रों को सुविधाजनक बनाया जा सके। यह पोर्टल शिक्षकों के लिए सफल और प्रभावी परामर्श सत्र आयोजित करने के लिए एक इंटरफेस के रूप में काम करेगा, जो विश्वास, खोज और रचनात्मक फीडबैक से सक्षम होता है।
राष्ट्रीय अध्यापक शिक्षा परिषद  ने निर्देशात्मक नेतृत्व कौशल, डिजिटल शिक्षा, सामाजिक-भावनात्मक शिक्षा, समावेशी शिक्षा, व्यावसायिकता और नैतिकता, कक्षा प्रबंधन, 21वीं सदी के कौशल का निर्माण, पारस्परिक कौशल/सामुदायिक जुड़ाव जैसे क्षेत्रों में परामर्श के लिए राष्ट्रीय मिशन  के सलाहकार के रूप में एक्शन रिसर्च, होलिस्टिक असेसमेंट, आर्ट इंटीग्रेटेड पेडागॉजी, टीचर्स मेंटल हेल्थ मैनेजमेंट आदि का समग्र मूल्यांकन, कला एकीकृत शिक्षाशास्त्र, शिक्षकों का मानसिक स्वास्थ्य प्रबंधन जैसे विभिन्न क्षेत्रों के 60 उत्कृष्ट पेशेवरों को शामिल किया है।
रक्षा मंत्रालय
मिशन सागर III - आईएनएस किलटन ‘कंबोडिया के सिहानोकविले’ पहुंचा
मिशन सागर-III के अंतर्गत भारतीय नौसेना का पोत ‘किलटन’ 29 दिसंबर 2020 को ‘कंबोडिया के सिहानोकविले’ बंदरगाह पर पहुंच गया है। भारतीय नौसैनिक जहाज कंबोडिया के बाढ़ प्रभावित लोगों के लिए 15 टन मानवीय सहायता और आपदा राहत  सामग्री लेकर पंहुचा है, जिसे कंबोडिया की राष्ट्रीय आपदा प्रबंधन समिति  को सौंप दिया जाएगा। भारत की ओर से भेजी गई यह सहायता दो मित्र देशों के बीच व्यक्तिगत गहरे संबंधों को दर्शाती है।
मिशन सागर- III वर्तमान में चल रही कोविड महामारी के दौरान मित्र देशों को भारत की ओर से मानवता के नाते सहायता और आपदा राहत  पहुंचाने का एक हिस्सा है। यह मिशन प्रधानमंत्री श्री नरेन्द्र मोदी के 'सागर'  दृष्टिकोण के अनुसार चलाया जा रहा है और यह एक भरोसेमंद भागीदार के रूप में भारत की स्थिति को दर्शाता है। मिशन सागर इस बात पर बल देता है कि, भारतीय नौसेना को एक सुरक्षा साझेदार के रूप में सबसे अधिक पसंद किया जाता है और यह किसी भी स्थिति में सहायता के लिए सबसे पहले आगे आने वाला संगठन है। यह मिशन आसियान देशों को दिए गए महत्व को रेखांकित करने के अलावा दोनों देशों के बीच मौजूदा आपसी सम्बंधों को और मजबूती प्रदान करता है।
ऐतिहासिक रूप से भारत और कंबोडिया घनिष्ठ सांस्कृतिक संबंधों को साझा करते हैं। सभी क्षेत्रों में बढ़ती व्यवसायिक उपलब्धियों के कारण हाल के वर्षों में संबंधों में मजबूती आई है। वर्तमान यात्रा का उद्देश्य दोनों देशों के बीच द्विपक्षीय सहयोग को और सशक्त करने तथा इस क्षेत्र में सुरक्षा और स्थिरता की दिशा में योगदान को बढ़ाना है।
खान मंत्रालय
पिछले साल की तुलना में इस साल अक्टूबर में खनिज पदार्थों का उत्पादन में 20.4 प्रतिशत बढ़ा
अक्टूबर, 2021  महीने के लिए खनन और उत्खनन क्षेत्र के खनिज पदार्थों के उत्पादन का सूचकांक 109.7 पर रहा जो पिछले वर्ष के स्तर की तुलना में 20.4 % अधिक था। अप्रैल-अक्टूबर 2020-21 की अवधि के लिए संचयी वृद्धि पिछले वर्ष की इसी अवधि की तुलना में 11.4 प्रतिशत बढ़ी है।
अक्टूबर, 2021 में महत्वपूर्ण खनिजों का उत्पादन स्तर था: कोयला 639 लाख टन, लिग्नाइट 37 लाख टन, प्राकृतिक गैस  2954 मिलियन घन मीटर। मी., पेट्रोलियम  25 लाख टन, बॉक्साइट 1792 हजार टन, क्रोमाइट 130 हजार टन, कॉपर सांद्र। 11 हजार टन, सोना 109 किलो, लौह अयस्क 190 लाख टन, सीसा सांद्र 33 हजार टन, मैंगनीज अयस्क 202 हजार टन, जस्ता सांद्र 137 हजार टन, चूना पत्थर 319 लाख टन, फास्फोराइट 127 हजार टन, मैग्नेसाइट 10 हजार टन और हीरा 24 कैरेट।
जिन महत्वपूर्ण खनिज पदार्थों के उत्पादन में अक्टूबर, 2020 की तुलना में अक्टूबर, 2021 में सकारात्मक वृद्धि देखने को मिली है उनमें सोना , लिग्नाइट , मैग्नेसाइट , क्रोमाइट , प्राकृतिक गैस   ) और कोयला  शामिल। नकारात्मक वृद्धि दर्शाने वाले अन्य महत्वपूर्ण खनिजों के उत्पादन में हीरा , फॉस्फोराइट , पेट्रोलियम   शामिल हैं।
सड़क परिवहन एवं राजमार्ग मंत्रालय
केंद्रीय मंत्री श्री नितिन गडकरी ने उत्तर प्रदेश के महोबा में 3,500 करोड़ रुपये की लागत वाली 9 राष्ट्रीय राजमार्ग परियोजनाओं का उद्घाटन एवं शिलान्यास किया
केंद्रीय सड़क परिवहन एवं राजमार्ग मंत्री श्री नितिन गडकरी ने मुख्यमंत्री श्री योगी आदित्यनाथ की गरिमामयी उपस्थिति में उत्तर प्रदेश के महोबा में 3,500 करोड़ रुपये से अधिक के निवेश के साथ 9 राष्ट्रीय राजमार्ग परियोजनाओं का उद्घाटन और शिलान्यास किया। इस अवसर पर सभी स्थानीय सांसद, विधायक तथा अधिकारीगण भी मौजूद थे।
इस मौके पर श्री गडकरी ने कहा कि महोबा वीर योद्धाओं की भूमि है और इसका समृद्ध इतिहास रहा है। उन्होंने कहा कि झांसी-खजुराहो सड़क के बन जाने से मैहर-सिंगरौली-रांची औद्योगिक मंडल तथा झांसी-ओरछा-खजुराहो में यातायात सुगम होगा और प्रदेश में पर्यटन क्षेत्र को बढ़ावा मिलेगा। श्री गडकरी ने कहा कि मध्य प्रदेश-उत्तर प्रदेश सीमा पर कबरई खंड का निर्माण होने से भोपाल-कानपुर औद्योगिक मंडल से लखनऊ तक यातायात सुगम होगा और समय की बचत भी होगी।
केंद्रीय मंत्री ने कहा कि झांसी-प्रयागराज के बीच रोड ओवर ब्रिज के निर्माण से बुंदेलखंड क्षेत्र में यातायात सुगम बनेगा।
इस कार्यक्रम के अवसर पर आज श्री नितिन गडकरी ने चित्रकूट में 258 किलोमीटर लम्बी राम वन गमन सड़क को चार लेन का बनाने, 200 करोड़ रुपये की लागत से 15 किलोमीटर का 4 लेन बाईपास, महोबा में 18 किलोमीटर लम्बाई वाला 4 लेन बाईपास और प्रयागराज से मिर्जापुर  तक 70 किलोमीटर के 4-लेन मार्ग के साथ अर्तारा में 15 किलोमीटर लंबा 4 लेन बाईपास की बनाने घोषणा की।
आर्थिक मामलों की मंत्रिमण्डलीय समिति 
कैबिनेट ने तलचेर फर्टिलाइजर्स लिमिटेड  द्वारा कोयला गैसीकरण के माध्यम से उत्पादित यूरिया के लिए विशेष सब्सिडी नीति को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने तलचेर फर्टिलाइजर्स लिमिटेड  द्वारा कोयला गैसीकरण के माध्यम से उत्पादित यूरिया के लिए विशेष सब्सिडी नीति तैयार करने के उर्वरक विभाग के प्रस्ताव को अपनी मंजूरी दे दी है।
उद्देश्य
देश की सामरिक ऊर्जा सुरक्षा और यूरिया आत्म-निर्भरता को ध्यान में रखते हुए और देश के विशाल कोयला भंडार को देखते हुए, कोयला गैसीकरण तकनीक पर आधारित तलचेर फर्टिलाइजर लिमिटेड संयंत्र के कार्य को आगे बढ़ाने का निर्णय लिया गया है। परियोजना से किसानों को उर्वरक की उपलब्धता में सुधार होगा जिससे पूर्वी क्षेत्र का विकास होगा और देश के पूर्वी हिस्से में यूरिया की आपूर्ति के लिए परिवहन सब्सिडी की बचत होगी। इससे यूरिया के आयात को कम करके प्रति वर्ष 12.7 एलएमटी की दर से विदेशी मुद्रा की बचत भी होगी।
इस परियोजना से ‘मेक इन इंडिया’ पहल और आत्मनिर्भर अभियान को भी बढ़ावा मिलेगा साथ ही बुनियादी ढांचे जैसे सड़क, रेल आदि के विकास में सहायता मिलेगी। इससे देश के पूर्वी हिस्से में अर्थव्यवस्था को प्रमुखता से बढ़ावा देने के साथ-साथ सहायक उद्योग को भी प्रोत्साहन मिलेगा। यह परियोजना अपने क्षेत्र से जुड़े सहायक उद्योगों को नये व्यापार अवसर भी प्रदान करेगी।
कोयला गैसीकरण संयंत्र रणनीतिक रूप से महत्वपूर्ण हैं क्योंकि कोयले की कीमतें गैर-अस्थिर हैं और कोयला प्रचुर मात्रा में उपलब्ध भी है। तलचेर संयंत्र एलएनजी आयात दर में कमी लाने के लिए यूरिया के उत्पादन हेतु महत्वपूर्ण रूप से प्राकृतिक गैस पर निर्भरता को भी कम करेगा। तलचेर इकाई में अपनाई जाने वाली गैसीकरण प्रक्रिया एक स्वच्छ कोयला प्रौद्योगिकी है जो अग्नि संसाधनों के माध्यम से सीधे कोयला निकाले जाने की तुलना में काफी न्यून स्तर पर एसओएक्स और एनओएक्स के साथ उत्सर्जन स्तर को काफी कम कर देती है।
पृष्ठभूमि
तलचेर फर्टिलाइजर्स लिमिटेड  चार सार्वजनिक उपक्रमों की एक संयुक्त उद्यमों राष्ट्रीय रसायन और उर्वरक , गेल  लिमिटेड , कोल इंडिया लिमिटेड  और फर्टिलाइजर कॉर्पोरेशन ऑफ इंडिया लिमिटेड की एक कंपनी है, जिसे 13 नवंबर 2015 को इसमें शामिल किया गया था। टीएफएल, फर्टिलाइजर कॉरपोरेशन ऑफ इंडिया लिमिटेड  के तत्कालीन तलचेर संयंत्र को फिर से कार्यान्वित कर रहा है, जिसमें अब 12.7 लाख मीट्रिक टन प्रतिवर्ष  की स्थापित क्षमता के साथ ग्रीनफील्ड यूरिया प्लांट स्थापित किया जा रहा है। टीएफएल यूरिया परियोजना की अनुमानित परियोजना लागत 13277.21 करोड़  है।
सूचना और प्रसारण मंत्रालय
भारतीय सिनेमा के दिग्गजों को श्रद्धांजलि देगा आईएफएफआई 52
महान अभिनेताओं दिलीप कुमार, पुनीत राजकुमार, नेदुमुदी वेणु और सुरेखा सीकरी को श्रद्धांजलि देते हुए उनकी फिल्में दिखाई जाएंगी
कल, 20 नवंबर 2021 से शुरू हो रहे भारत के 52वें अंतरराष्ट्रीय फिल्म महोत्सव में भारतीय सिनेमा के उन दिग्गजों को श्रद्धांजलि दी जाएगी, जिन्हें फिल्म उद्योग ने हाल के दिनों में खो दिया। यह समारोह उनकी प्रसिद्ध फिल्मों की स्क्रीनिंग कर उनके जीवन और काम का जश्न मनाएगा।
महान अभिनेता दिलीप कुमार की देवदास, निर्देशक बुद्धदेब दास गुप्ता की कालपुरुष, अभिनेत्री सुरेखा सीकरी की बधाई हो, को श्रद्धांजलि खंड के तहत महोत्सव में दिखाया जाएगा।
इसके अलावा, आईएफएफआई प्रमुख कन्नड़ फिल्म अभिनेता पुनीत राजकुमार, संचारी विजय और मलयालम अभिनेता नेदुमुदी वेणु को उनकी फिल्मों क्रमश: राजकुमार, नानू अवनला... अवलु और मारगम की स्क्रीनिंग करके श्रद्धांजलि दे रहा है।
महोत्सव में निर्देशक सुमित्रा भावे और फिल्म एडिटर वामन भोंसले को श्रद्धांजलि देते हुए फिल्म वास्तुपुरुष भी दिखाई जाएगी।
स्क्रीनिंग का विवरण इस प्रकार है;
|
|
क्रमांक
|
|
फिल्म का नाम
|
|
निर्देशक/शख्सियत
|
|
साल
|
|
भाषा
|
|
कलर/ब्लैक एंड वाइट
|
|
समय
|
|
1
|
|
कालपुरुष
|
|
श्रद्धांजलि - श्री बुद्धदेब दास गुप्ता 
|
|
2005
|
|
बंगाली
|
|
कलर
|
|
120 मिनट
|
|
2
|
|
देवदास
|
|
श्रद्धांजलि - श्री दिलीप कुमार 
|
|
1955
|
|
हिंदी
|
|
ब्लैक एंड वाइट
|
|
2घंटा 35 मिनट
|
|
3
|
|
मारगम
|
|
श्रद्धांजलि- श्री नेदुमुदी वेणु 
|
|
2003
|
|
मलयालम
|
|
कलर
|
|
1घंटा 48मिनट
|
|
4
|
|
राजकुमार
|
|
श्रद्धांजलि- श्री पुनीत राजकुमार 
|
|
2017
|
|
कन्नड़
|
|
कलर
|
|
2घंटा 28 मिनट
|
|
5
|
|
नानू अवनला... अवलु
|
|
श्रद्धांजलि- श्री संचारी विजय 
|
|
2015
|
|
कन्नड़
|
|
कलर
|
|
1घंटा 55 मिनट
|
|
6
|
|
वास्तुपुरुष
|
|
श्रद्धांजलि- सुमित्रा भावे 
|
|
2002
|
|
मराठी
|
|
कलर
|
|
154 मिनट
|
|
7
|
|
बधाई हो
|
|
श्रद्धांजलि- सुरेखा सीकरी 
|
|
2018
|
|
हिंदी
|
|
कलर
|
|
2घंटा 3 मिनट
|
|
8
|
|
वास्तुपुरुष
|
|
श्रद्धांजलि- वामन भोंसले 
|
||
||
||
|
एमजी/एएम/एएस
(Visitor Counter : 129
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 493वां दिन
भारत का समग्र टीकाकरण कवरेज 192.50 करोड़ से अधिक हुआ
आज शाम 7 बजे तक लगभग 12 लाख टीके की खुराक दी गई
भारत का कोविड -19 टीकाकरण कवरेज आज 192 .50 करोड़  से अधिक हो गया है। आज शाम 7 बजे तक लगभग 12 लाख  टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10406587
|
|
दूसरी खुराक
|
|
10035269
|
|
प्रीकॉशन डोज
|
|
5134050
|
|
एफएलडब्ल्यू
|
|
पहली खुराक
|
|
18418370
|
|
दूसरी खुराक
|
|
17575530
|
|
प्रीकॉशन डोज
|
|
8454918
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
33011876
14474859
|
|
आयु वर्ग 15-18 वर्ष
|
|
पहली खुराक
|
|
59225273
|
|
|
|
दूसरी खुराक
|
|
44961676
|
|
आयु वर्ग 18-44 वर्ष
|
|
पहली खुराक
|
|
556897146
|
|
दूसरी खुराक
प्रीकॉशनडोज
|
|
487710071
627183
|
|
आयु वर्ग 45-59 वर्ष
|
|
पहली खुराक
|
|
203203507
|
|
दूसरी खुराक
प्रीकॉशन डोज
|
|
190321196
1212161
|
|
60 वर्ष से अधिक
|
|
पहली खुराक
|
|
127058425
|
|
दूसरी खुराक
|
|
118666398
|
|
प्रीकॉशन डोज
|
|
17688385
|
|
कुल दी गई पहली खुराक
|
|
1008221184
|
|
कुल दी गई दूसरी खुराक
|
|
883744999
|
|
प्रीकॉशन डोज
|
|
33116697
|
|
कुल
|
|
1925082880
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 23 मई, 2022 
|
|
एचसीडब्ल्यू
|
|
पहली खुराक
|
|
41
|
|
दूसरी खुराक
|
|
528
|
|
प्रीकॉशन डोज
|
|
12626
|
|
एफएलडब्ल्यू
|
|
पहली खुराक
|
|
84
|
|
दूसरी खुराक
|
|
985
|
|
प्रीकॉशन डोज
|
|
31315
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
110748
255819
|
|
आयु वर्ग 15-18 वर्ष
|
|
पहली खुराक
|
|
27379
|
|
|
|
दूसरी खुराक
|
|
90138
|
|
आयु वर्ग 18-44 वर्ष
|
|
पहली खुराक
|
|
34811
|
|
दूसरी खुराक
प्रीकॉशन डोज
|
|
293218
27039
|
|
आयु वर्ग 45-59 वर्ष
|
|
पहली खुराक
|
|
5989
|
|
दूसरी खुराक
प्रीकॉशन डोज
|
|
67435
26858
|
|
60 वर्ष से अधिक
|
|
पहली खुराक
|
|
4030
|
|
दूसरी खुराक
|
|
45498
|
|
प्रीकॉशन डोज
|
|
156841
|
|
कुल दी गई पहली खुराक
|
|
183082
|
|
कुल दी गई दूसरी खुराक
|
|
753621
|
|
प्रीकॉशन डोज
|
|
254679
|
|
कुल
|
|
1191382
|
||
|
देश में सबसे कमजोर जनसंख्या समूहों को कोविड-19 से बचाने के लिए एक उपकरण के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
मत्स्यपालन, पशुपालन और डेयरी मंत्रालय
मत्स्य पालन, पशुपालन और डेयरी मंत्री श्री परशोत्तम रुपाला और सांसद श्री जीवीएल नरसिम्हा राव ने कल भारतीय मात्स्यिकी सर्वेक्षण, विशाखापत्तनम में नवनिर्मित समुद्री संग्रहालय का उद्घाटन किया
श्री परशोत्तम रूपाला ने मत्स्य पालन विभाग के अधीनस्थ कार्यालयों की गतिविधियों की समीक्षा की
श्री परशोत्तम रूपाला ने मत्स्य पालन उद्योग, समुद्री खाद्य निर्यातक संघों, हैचरी मालिकों, उद्यमियों के कई प्रतिनिधियों और राज्य सरकार के अधिकारियों के साथ विचार-विमर्श किया
मत्स्य पालन, पशुपालन और डेयरी मंत्री श्री परशोत्तम रूपाला और राज्यसभा सांसद श्री जीवीएल नरसिंह राव ने कल भारतीय मात्स्यिकी सर्वेक्षण, विशाखापत्तनम में नवनिर्मित समुद्री संग्रहालय का उद्घाटन किया, जहां 250 से अधिक संरक्षित नमूने रखे गए थे। संग्रहालय में सभी नमूने आधुनिक तकनीक  के साथ प्रदर्शित किए गए थे, जिसमें केवल एक क्लिक के साथ पूरी जानकारी प्राप्त की जा सकती थी और यह विज्ञान के छात्रों, अनुसंधानकर्ताओं और आम जनता के लिए बहुत उपयोगी है।
भारतीय मात्स्यिकी सर्वेक्षण, मुंबई के महानिदेशक डॉ. आर. जयभास्करन और एफएसआई विशाखापत्तनम के एमएमई/कार्यालय प्रमुख श्री डी. भामी रेड्डी ने कल भारतीय मात्स्यिकी सर्वेक्षण के विशाखापत्तनम बेस पर श्री परशोत्तम रूपाला और श्री जीवीएल नरसिम्हा राव का स्वागत किया। प्रारंभ में केंद्रीय मंत्री ने मत्स्य पालन विभाग के अधीनस्थ कार्यालयों अर्थात भारतीय मत्स्य सर्वेक्षण , केंद्रीय मात्स्यिकी समुद्री और इंजीनियरिंग प्रशिक्षण संस्थान  और राष्ट्रीय मात्स्यिकी पोस्ट हार्वेस्ट टेक्नोलॉजी एंड ट्रेनिंग संस्थान  की गतिविधियों की समीक्षा की। बैठक में तीनों विभागों के प्रमुखों के साथ कार्यालय प्रमुख उपस्थित थे। उन्होंने सभी तीन संस्थानों के अधिकारियों के साथ बातचीत की और चर्चा किए गए मुद्दों को तुरंत मंत्रालय को भेजने का निर्देश दिया।
इसके बाद, श्री परशोत्तम रूपाला ने सम्मेलन हॉल, एफएसआई, विशाखापत्तनम में मत्स्य पालन उद्योग, समुद्री खाद्य निर्यातक संघों, हैचरी मालिकों, उद्यमियों के कई प्रतिनिधियों और राज्य सरकार के अधिकारियों के साथ चर्चा की, जहां 40 से अधिक प्रतिनिधियों ने भाग लिया और दुनिया भर में मछली उत्पादों के निर्यात के लिए अपनी कठिनाइयों के बारे में बताया। सी फूड एक्सपोर्टर्स एसोसिएशन के अध्यक्ष ने उद्योग को निरंतर समर्थन देने के लिए सरकार के प्रति आभार व्यक्त किया। भारतीय मात्स्यिकी सर्वेक्षण के महानिदेशक डॉ. आर. जयभास्करन, विशाखापत्तनम बेस के कार्यालय प्रमुख श्री डी. भामी रेड्डी, सिफनेट, कोच्चि के निदेशक श्री एम हबीबुला और एनआईएफपीएचटीटी के निदेशक, सीएस, डॉ. शाइन कुमार ने श्री रूपाला को सम्मानित किया।